
Татарстан Республикасы Президенты Рөстәм Миңнеханов Мәскәүгә эш сәфәре кысаларында Россия Федерациясе Хөкүмәте Рәисе урынбасары Марат Хөснуллин белән очрашты.

Очрашу барышында Рөстәм Миңнеханов республика үсешенең төп социаль-икътисадый күрсәткечләре турында сөйләде.

Шулай ук Татарстан Республикасы Президенты киләсе елда гамәлгә ашырырга планлаштырылган перспектив проектлар турында да мәгълүмат бирде. Рөстәм Миңнеханов транспорт инфраструктурасы, мәгариф системасының матди-техник базасын модернизацияләү, мәдәният тармагын һәм ТКХ өлкәсен үстерү өлкәсендәге проектларны билгеләде.

Очрашуда РФ төзелеш һәм торак-коммуналь хуҗалык министры Ирек Фәйзуллин, ТР беренче вице-премьеры Рөстәм Нигъмәтуллин, республиканың Төзелеш министрлыгы һәм Транспорт министрлыгы җитәкчеләре дә катнашты.
Татарстан Президенты Мәскәүдә РФ вице-премьеры Марат Хөснуллин белән очрашты